U-I-340/05
Natisni
Opravilna št.:
U-I-340/05
Datum odločitve:
12. 9. 2006
ECLI:
ECLI:SI:USRS:2006:U.I.340.05
Akt:
Uredba o prostorskih ureditvenih pogojih za sanacijo degradiranega prostora na območju Triglavskega narodnega parka v Občini Bovec (Uradni list RS, št. 119/02), 4. čl.
Izrek:
Pobuda za začetek postopka za oceno ustavnosti in zakonitosti 4. člena Uredbe o prostorskih ureditvenih pogojih za sanacijo degradiranega prostora na območju Triglavskega narodnega parka v Občini Bovec (Uradni list RS, št. 119/02) se zavrne.
Evidenčni stavek:
Ustavno sodišče pobudo zavrne, če od odločitve ni pričakovati rešitve pomembnega pravnega vprašanja.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
Pravna podlaga:
Člen 26.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Tatjana Cavazza Marušič, Solkan
Datum vloge:
21. 12. 2005
Vrsta odločitve:
sklep
Vrsta rešitve:
zavrnitev
Dokument:
US26395
Dokument v PDF obliki:
U-I-340-05.pdf
100 KB
Prenesite datoteko
U-I-340/05
12. 9. 2006
SKLEP
Ustavno sodišče je v postopku za preizkus pobude Tatjane Cavazza Marušič iz Solkana
sklenilo:
Pobuda za začetek postopka za oceno ustavnosti in zakonitosti 4. člena Uredbe o prostorskih ureditvenih pogojih za sanacijo degradiranega prostora na območju Triglavskega narodnega parka v Občini Bovec (Uradni list RS, št. 119/02) se zavrne.
Obrazložitev
1. Pobudnica izpodbija v izreku navedeno določbo Uredbe o prostorskih ureditvenih pogojih za sanacijo degradiranega prostora na območju Triglavskega narodnega parka v Občini Bovec (v nadaljevanju Uredba), kolikor njeno gospodarsko lopo
opredeljuje kot objekt, ki ga ni mogoče legalizirati, možna pa je vzpostavitev v prejšnje stanje. Po njenem stališču je izpodbijana določba Uredbe nesmiselna, neracionalna in temelji na napačni opredelitvi rabe spornega območja, saj naj ta ne bi ustrezala dejanskemu stanju v naravi. Pri ugotavljanju dejanskega stanja naj ne bi mogla sodelovati kot stranka, zato zatrjuje, da je izpodbijana določba Uredbe v neskladju z določbama 7. in 12. člena Zakona o splošnem upravnem postopku (Uradni list RS, št. 80/99 in nasl. – ZUP) ter s 23. členom Ustave.
2. Po drugem odstavku 26. člena Zakona o Ustavnem sodišču (Uradni list RS, št. 15/94 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Sporni predmet obravnave je legalizacija nezakonite gradnje na območju Triglavskega narodnega parka v Občini Bovec. Ker je Ustavno sodišče že večkrat obravnavalo pravno naravo izpodbijanega akta ter vprašanja, povezana z odločanjem o legalizaciji konkretne nezakonite gradnje, ter vprašanja uporabe pravnih sredstev v tem postopku (tako na primer v sklepu št. U-I-34/03 z dne 13. 10. 2004, Uradni list RS, št. 117/04 in OdlUS XIII, 62), je ocenilo, da od rešitve te zadeve ni pričakovati rešitve pomembnega pravnega vprašanja in je pobudo zavrnilo.
3. Ustavno sodišče je sprejelo ta sklep na podlagi drugega odstavka 26. člena ZUstS in prve alineje tretjega odstavka 46. člena ter prvega in drugega odstavka 55. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo s sedmimi glasovi proti dvema. Proti sta glasovali sodnici Škrk in Wedam Lukić.
Predsednik
dr. Janez Čebulj